చైతన్య తంహానే

చైతన్య తంహానే (జ. 1 మార్చి 1987) మరాఠి సినిమా దర్శకుడు, రచయిత, నిర్మాత. 2014లో చైతన్య దర్శకత్వంలో వచ్చిన కోర్ట్ అనే మరాఠీకు భారత జాతీయ చలనచిత్ర పురస్కారాలలో జాతీయ ఉత్తమ చిత్రం అవార్డు వచ్చింది. అంతేకాకుండా ఉత్తమ విదేశీ భాషా చిత్రం విభాగంలో 88వ అకాడమీ అవార్డులకు భారతదేశం తరుపున అధికారికంగా నామినేట్ చేయబడింది. ముంబై నగరంలోని కోర్టులో వృద్ధాప్య జానపద గాయకుడి కేసు విచారణ ద్వారా భారత న్యాయ వ్యవస్థను పరిశీలించే నేపథ్యంలో ఈ సినిమా రూపొందింది.

జీవిత విషయాలు 
1987, మార్చి 1న మహారాష్ట్రలోని ముంబైలో జన్మించాడు.

సినిమారంగం 
మొదట్లో సిక్స్ స్ట్రాండ్స్ అనే షార్ట్ ఫిల్మ్ తీశాడు. కోర్ట్ చిత్రంతో 9వ ఆసియా ఫిల్మ్ అవార్డులలో ఉత్తమ స్క్రీన్ రైటర్ గా ఎంపికయ్యాడు, 16వ ముంబై ఫిల్మ్ ఫెస్టివల్ లో ఉత్తమ దర్శకుడిగా బహుమతి అందుకున్నాడు. 2018లో బాలెకెంపా అనే కన్నడ సినిమాకు క్రియేటీవ్ ప్రొడ్యూసర్ గా పనిచేశాడు.

ఇతడు తీసిన రెండవ సినిమా ది డిసైపుల్ (2020) 77వ వెనిస్ అంతర్జాతీయ చలన చిత్రోత్సవంలో ప్రదర్శించబడింది. వెనిస్ లో ఇంటర్నేషనల్ ఫెడరేషన్ ఆఫ్ ఫిల్మ్ క్రిటిక్స్, అవార్డుతోపాటు ఉత్తమ స్క్రీన్ ప్లే అవార్డును కూడా గెలుచుకుంది.

సినిమాలు 
 సిక్స్ స్ట్రాండ్స్ (2011) [షార్ట్ ఫిల్మ్]
 డెత్ ఆఫ్ ఏ ఫాదర్ (2014) [షార్ట్ ఫిల్మ్]
 కోర్ట్ (2014)
 ది డిసైపుల్ (2020)

అవార్డులు 
 62వ భారత జాతీయ చలనచిత్ర పురస్కారాలలో జాతీయ ఉత్తమ చిత్రం అవార్డు - కోర్ట్, 2015
 బ్యూనస్ ఎయిర్స్ ఇంటర్నేషనల్ ఫెస్టివల్ ఆఫ్ ఇండిపెండెంట్ సినిమా, 2015లో ఉత్తమచిత్రం - కోర్ట్ 
  సింగపూర్ ఇంటర్నేషనల్ ఫిల్మ్ ఫెస్టివల్‌ లో సిల్వర్ స్క్రీన్ అవార్డ్స్ 2014 ఉత్తమ ఆసియా ఫీచర్ ఫిల్మ్ - కోర్ట్
 వెనిస్ ఫిల్మ్ ఫెస్టివల్ 2020లో ఉత్తమ స్క్రీన్ ప్లే - ది డిసైపుల్

మూలాలు

బయటి లింకులు 
   

1987 జననాలు
ముంబై వ్యక్తులు
మరాఠీ సినిమా దర్శకులు
హిందీ సినిమా దర్శకులు
హిందీ సినిమా నిర్మాతలు
హిందీ సినిమా రచయితలు